[image: konturas]

ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL BUTŲ IR KITŲ PATALPŲ SAVININKŲ BENDRIJŲ VALDYMO ORGANŲ, JUNGTINĖS VEIKLOS SUTARTIMI ĮGALIOTŲ ASMENŲ IR SAVIVALDYBĖS VYKDOMOSIOS INSTITUCIJOS PASKIRTŲ BENDROJO NAUDOJIMO OBJEKTŲ ADMINISTRATORIŲ (VALDYTOJŲ), KURIŲ VEIKLĄ PLANUOJAMA TIKRINTI, ATRANKOS KRITERIJŲ IR RIZIKOS VEIKSNIŲ SĄRAŠO PATVIRTINIMO


2022 m. sausio   d. Nr. AT-
Šakiai
Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Butų ir kitų patalpų savininkų bendrijų valdymo organų, jungtinės veiklos sutartimi įgaliotų asmenų ir savivaldybės vykdomosios institucijos paskirtų bendrojo naudojimo objektų administratorių veiklos, susijusios su įstatymų ir kitų teisės aktų jiems priskirtų funkcijų vykdymu, priežiūros ir kontrolės taisyklių, patvirtintų Šakių rajono savivaldybės tarybos 2021 m. vasario 19 d. sprendimu Nr. T - 78 „Dėl Šakių rajono savivaldybės butų ir kitų patalpų savininkų bendrijų valdymo organų, jungtinės veiklos sutartimi įgaliotų asmenų ir savivaldybės vykdomosios institucijos paskirtų bendrojo naudojimo objektų administratorių veiklos, susijusios su įstatymų ir kitų teisės aktų jiems priskirtų funkcijų vykdymu, priežiūros ir kontrolės taisyklių patvirtinimo“, 5 punktu:
1.	Tvirtinu butų ir kitų patalpų savininkų bendrijų valdymo organų, jungtinės veiklos sutartimi įgaliotų asmenų ir savivaldybės vykdomosios institucijos paskirtų bendrojo naudojimo objektų administratorių (valdytojų), kurių veiklą planuojama tikrinti, atrankos kriterijų ir rizikos veiksnių sąrašą (pridedama).
2.	Nustatau, kad valdytojas, atrenkamas planiniam valdytojų veiklos patikrinimui, turi atitikti bent vieną iš 1 punkte patvirtintų atrankos kriterijų ar rizikos veiksnių.
3.	N u r o d a u, kad šis įsakymas turi būti paskelbtas Teisės aktų registre ir savivaldybės interneto svetainėje www.sakiai.lt.
Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

                                                                                                              PATVIRTINTA
                                                                                                              Šakių rajono savivaldybės
                                                                                                              administracijos direktoriaus
                                                                                                              2022 m. sausio      d. 
                                                                                                              įsakymu Nr. AT - 
                                                                                     
BUTŲ IR KITŲ PATALPŲ SAVININKŲ BENDRIJŲ VALDYMO ORGANŲ, JUNGTINĖS VEIKLOS SUTARTIMI ĮGALIOTŲ ASMENŲ IR SAVIVALDYBĖS VYKDOMOSIOS INSTITUCIJOS PASKIRTŲ BENDROJO NAUDOJIMO OBJEKTŲ ADMINISTRATORIŲ (VALDYTOJŲ), KURIŲ VEIKLĄ PLANUOJAMA TIKRINTI, ATRANKOS KRITERIJŲ IR RIZIKOS VEIKSNIŲ SĄRAŠAS

1.	Valdytojo veikla nebuvo tikrinta per paskutinius 5 kalendorinius metus.
2.	Praėjusiais ar einamaisiais metais valdytojo veikloje buvo nustatyti teisės aktų pažeidimai.
3.	Praėjusiais ar einamaisiais metais buvo gauti 3 ir daugiau argumentuotų fizinių ar juridinių asmenų, viešojo administravimo subjektų, butų ir kitų patalpų savininkų skundų, pretenzijų, pranešimų dėl valdytojo valdymo organų galimai netinkamai atliekamų funkcijų, vykdant administravimo veiklą konkrečiame name.
4.	Ankstesnių patikrinimų metu nustatyti reikalavimai trūkumams pašalinti neįvykdyti per vienerius metus nuo valdytojo patikrinimo akto registravimo datos.
5.	Valdytojas buvo įrašytas į praėjusių kalendorinių metų sąrašą, tačiau, valdytojui nepateikus patikrinimui atlikti prašomų dokumentų, jo veikla nebuvo patikrinta.
6.	Planuotas valdytojo veiklos patikrinimas nebuvo atliktas.

